एक स्कूल के 101 छात्र कोरोना पॉजिटिव, मचा हड़कंप
मंडी जिले में इस दौरान 155 लोग पॉजिटिव पाए गए, जिसमें 104 स्कूली छात्र शामिल हैं। इनमें चौंतरा में तिब्बती चिल्ड्रन विलेज स्कूल के 101 और एक सरकारी स्कूल के तीन छात्रावास शामिल हैं।
शिमला. हिमाचल प्रदेश के मंडी जिले से बड़ी खबर है। यहां के एक तिब्बती स्कूल बोर्डिग के 101 छात्र कोरोना पॉजिटिव पाए गए हैं, जिसे मिलाकर शनिवार को राज्य में 330 नए मामले पाए गए हैं, जिससे राज्य में कोरोनावायरस मामलों की संख्या बढ़कर 24,569 हो गई है। इसकी जानकारी अधिकारियों ने दी। राज्य में कोरोनावायरस से मरने वालों की संख्या 362 हो गई है। मंडी जिले में इस दौरान 155 लोग पॉजिटिव पाए गए, जिसमें 104 स्कूली छात्र शामिल हैं। इनमें चौंतरा में तिब्बती चिल्ड्रन विलेज स्कूल के 101 और एक सरकारी स्कूल के तीन छात्रावास शामिल हैं।